# ระหว่างอาดาจิกับชิมามุระ
เป็นซีรีส์ไลต์โนเวลญี่ปุ่น แนวยูริ ที่เขียนโดย ฮิโตมะ อิรุมะ และวาดภาพประกอบโดย Non ซึ่งเริ่มตีพิมพ์เป็นตอนในเดือนตุลาคม พ.ศ. 2555 ในเด็งเงกิบุงโกะแม็กกาซีน ของแอสกีมีเดียเวิร์กส์ และเผยแพร่ภายใต้สำนักพิมพ์ เด็งเงกิบุงโกะ ซีรีส์นี้ได้รับการดัดแปลงเป็นมังงะ 2 ชุด และได้รับการดัดแปลงเป็นอนิเมะโทรทัศน์โดยสตูดิโอ เทซูกะโปรดักชัน ออกอากาศตั้งแต่เดือนตุลาคมถึงธันวาคม พ.ศ. 2563

เรื่องย่อ
วันหนึ่ง นักเรียนมัธยมปลายชั้นปีที่ 1 อาดาจิ ซากูระ และ ชิมามุระ โฮเกตสึ บังเอิญพบกันขณะที่หนีเรียน และกลายมาเป็นเพื่อนกัน เมื่อเวลาผ่านไป อาดาจิเริ่มมีความรู้สึกโรแมนติกต่อชิมามุระ ซึ่งเธอแสดงออกมาได้ยากอย่างมาก ในขณะที่ชิมามุระรู้สึกว่าอาดาจิเป็นแค่เพื่อนของเธอเท่านั้น ซีรีส์เรื่องนี้ติดตามความสัมพันธ์ของพวกเขาและความโรแมนติกที่ค่อย ๆ พัฒนาไปในขณะที่อาดาจิเริ่มรวบรวมความกล้าที่จะเปิดใจกับชิมามุระมากขึ้น

ตัวละคร

นักเรียนชั้นมัธยมปลายปีที่ 1 ที่ชอบหนีเรียนบ่อยๆ เธอเป็นสาวสวยหุ่นเพรียวผมสีดำ เธอทำงานพาร์ทไทม์ในร้านอาหารจีน อาดาจิเป็นคนเก็บตัวมาก เธอมักจะหลีกเลี่ยงความสัมพันธ์กับคนอื่น ๆ เนื่องจากเธอพบว่าการคบหานั้นเป็นภาระที่สำคัญ เรื่องราวเปลี่ยนไปเมื่อเธอได้พบกับชิมามุระซึ่งกำลังหนีเรียนอยู่ที่ชั้นสองของโรงยิม เธอมีความรู้สึกโรแมนติกกับชิมามุระ และรู้สึกอิจฉาผู้หญิงคนอื่นที่มีปฏิสัมพันธ์กับเธออย่างมาก
ในช่วงปิดเทอมฤดูร้อนในปีที่สองของโรงเรียนมัธยมปลาย อาดาจิได้สารภาพความรู้สึกของเธอต่อชิมามุระในงานเทศกาลฤดูร้อน และกลายเป็นแฟนของเธอ

นักเรียนชั้นมัธยมปลายปีที่ 1 ที่มักจะหนีเรียน แม้ว่าจะไม่บ่อยเท่าอาดาจิก็ตาม ผมของเธอมีสีน้ำตาลอ่อนและเธอยังมีบุคลิกที่ไร้เดียงสา แม้ว่าเธอจะคิดว่าการเข้าสังคมเป็นเรื่องลำบาก แต่เธอก็มีความสามารถในการดูแลผู้อื่น
ในช่วงปิดเทอมฤดูร้อนในปีที่สองของโรงเรียนมัธยมปลาย ชิมามุระได้รับการสารภาพรักจากอาดาจิในงานเทศกาลฤดูร้อน และอาดาจิเลือกที่จะยอมรับความรู้สึกของเธอ จึงตัดสินใจเป็นแฟนกับเธอ

ลูกสาวคนเล็กของครอบครัวร่ำรวยซึ่งมีพี่ชายสี่คน เป็นหญิงสาวตัวเล็กและมีผมสีดำ เธอไม่คุ้นเคยกับบรรยากาศที่หรูหราที่บ้าน จึงมักไปพักอยู่ที่บ้านของนากาฟูจิ โดยเธอได้เป็นเพื่อนกับชิมามุระในโรงเรียนมัธยมปลาย

เด็กนักเรียนหญิงมัธยมปลายที่สูงเท่ากับชิมามูระที่มีหน้าอกใหญ่และสวมแว่นตา ความกังวลล่าสุดของเธอกำลังถูกเด็กผู้ชายจ้องมอง เธอเป็นคนไม่ค่อยระวังตัวและโดนฮิโนะแกล้งอยู่เสมอ เธอเป็นเพื่อนกับฮิโนะมาตั้งแต่ชั้นอนุบาล

มนุษย์ต่างดาวที่ประกาศตัวเองจากอนาคตซึ่งมายังโลกเพื่อตามหาเพื่อนร่วมชาติที่สูญหายไปจากอวกาศ เธอมีลักษณะเหมือนเด็กประถม แต่อ้างว่ามีอายุราว ๆ 670 ปี เธอชอบชิมามุระและมักเล่นกับน้องสาวของชิมามุระที่บ้าน เธอจะเดินเตร่ไปรอบ ๆ เมืองเป็นประจำ ยาชิโระแสดงให้เห็นถึงความสามารถทางโทรจิต และได้รับการบรรยายไว้ในฉากย้อนอดีตที่เกิดขึ้น 10 ปีหลังจากเหตุการณ์หลักของซีรีส์โดยระบุว่าเขาไม่เคยแก่ลงทางร่างกายเลย
ในเรื่องราวพิเศษที่รวมอยู่ในบลูเรย์ซีรีส์ของญี่ปุ่นนี้ ยาชิโระถูกพรรณนาถึงเหตุการณ์ที่เกิดขึ้นในซีรีส์นับพันปี โดยที่ยังไม่แก่ลงเลย เธอได้พบกับการกลับชาติมาเกิดใหม่ของอาดาจิและชิมามุระ (เรียกว่าชิโตะและชิมะ) บนดาวเคราะห์หลังหายนะที่ถูกตั้งอาณานิคมโดยอารยธรรมมนุษย์ในอนาคตที่เสื่อมโทรมไปแล้ว, และปรากฏว่าเธอได้มุ่งมั่นที่จะทำให้แน่ใจว่าอาดาจิและชิมามุระทุกเวอร์ชันจะได้พบกันต่อไป โดยที่เธอเคยสัญญาเรื่องนี้กับชิมามุระมาแล้วในอดีต

เพื่อนสนิทของชิมามุระสมัยเรียนประถม เธอและชิมามูระเรียกกันว่า "ชิมะจัง" และ "ทารุจัง" แต่ทั้งคู่ก็ห่างเหินกันเพราะเรียนโรงเรียนมัธยมต้นคนละโรงเรียน ทั้งสองบังเอิญพบกันอีกครั้งในฤดูหนาวของปีแรกของโรงเรียนมัธยมด้วยความหวังว่าจะได้เริ่มต้นมิตรภาพใหม่อีกครั้ง เธอมีชื่อเสียงว่าเป็นคนเกเรเพราะเธอหนีเรียนและเดินเตร่ไปทั่วในช่วงมัธยมต้น ความพยายามของทารุมิที่จะจุดประกายมิตรภาพของเธอกับชิมามุระขึ้นมาใหม่ทำให้อาดาจิอารมณ์เสีย และก่อให้เกิดความรู้สึกหึงหวงอย่างมากเมื่อเธอเห็นพวกเขาอยู่ด้วยกัน

สื่อ
ไลต์โนเวล
ไลต์โนเวลเรื่องนี้เขียนโดย ฮิโตมะ อิรุมะ และวาดภาพประกอบโดย Nonได้รับการตีพิมพ์ครั้งแรกในเด็งเงกิบุงโกะแม็กกาซีน ของ แอสกีมีเดียเวิร์กส์ ในเดือนตุลาคม พ.ศ. 2555 โดยแอสกีมีเดียเวิร์กส์ เริ่มเผยแพร่ซีรีส์นี้ภายใต้สำนักพิมพ์ เด็งเงกิบุงโกะ เมื่อวันที่ 10 มีนาคม พ.ศ. 2556 ซึ่งแอสกีมีเดียเวิร์กส์ ได้ตีพิมพ์หนังสือแล้ว 11 เล่ม ณ วันที่ 9 ธันวาคม พ.ศ. 2565 โดยเล่มที่ 12 ถือเป็นเล่มสุดท้าย

มังงะ
มังงะวาดภาพประกอบโดย Mani เผยแพร่ออนไลน์ผ่านทางเว็บไซต์ Gangan Online ของสแควร์เอนิกซ์ ตั้งแต่วันที่ 4 เมษายน พ.ศ. 2559 ถึง 22 ธันวาคม พ.ศ. 2560 ซึ่งรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 3 โดยมังงะฉบับที่สองวาดภาพประกอบโดย Moke Yuzuhara เริ่มลงพิมพ์เป็นตอนในนิตยสารมังงะโชเน็ง Monthly Comic Dengeki Daioh ของแอสกีมีเดียเวิร์กส์ เมื่อวันที่ 25 พฤษภาคม พ.ศ. 2562 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 5

ฉบับปี พ.ศ. 2559

ฉบับปี พ.ศ. 2562

อนิเมะ
มีการประกาศสร้างซีรีส์อนิเมะโทรทัศน์เมื่อวันที่ 6 พฤษภาคม พ.ศ. 2562 สร้างโดยสตูดิโอ เทซูกะโปรดักชัน และกำกับโดย Satoshi Kuwabara, พร้อมบทที่เขียนโดย Keiichirō Ōchi  และออกแบบตัวละครโดย Shizue Kaneko  และเพลงประกอบโดย Natsumi Tabuchi, Hanae Nakamura, และ Miki Sakurai  มีเพลงเปิดคือ  ร้องโดย อาการิ คิโต และ มิกุ อิโต ในฐานะบทตัวละครของแต่ละคน, ในขณะที่เพลงปิดคือ  ร้องโดยคิโต ออกอากาศตั้งแต่วันที่ 9 ตุลาคม ถึง 25 ธันวาคม พ.ศ. 2563 ทางช่อง ทีบีเอส และ BS11 ซีรีส์นี้จำนวนตอนทั้งหมด 12 ตอน

Funimation ได้ถือลิขสิทธิ์เรื่องดังกล่าวและสตรีมบนเว็บไซต์ในอเมริกาเหนือและหมู่เกาะอังกฤษ และบน AnimeLab ในออสเตรเลียและนิวซีแลนด์ เมื่อวันที่ 17 กุมภาพันธ์ พ.ศ. 2564 Funimation ประกาศว่าซีรีส์นี้จะได้รับการพากย์ภาษาอังกฤษ โดยตอนแรกจะฉายในวันถัดไป หลังจากที่โซนี่เข้าซื้อครันชีโรล เรื่องนี้จึงถูกย้ายมาที่ครันชีโรล

การตอบรับ
โจ บัลลาร์ดแห่ง CBR ได้วิจารณ์ซีรีส์อนิเมะเรื่องนี้ตลอดการออกอากาศ ในบทวิจารณ์ช่วงแรก บัลลาร์ดกล่าวว่ามันคล้ายกับเรื่อง สุดท้ายก็คือเธอ และเรียกมันว่า เรื่องราวแนวก้าวผ่านวัยที่แสนอบอุ่นหัวใจ" ในขณะที่กล่าวถึง "มิตรภาพที่เติบโตขึ้น" ระหว่างอาดาจิและชิมามุระ ขณะที่ความสัมพันธ์ของพวกเขาขยายตัว และความผูกพันของพวกเขาก็แข็งแกร่งขึ้น ในบทวิจารณ์ช่วงหลัง เขาบอกว่าซีรีส์เรื่องนี้มุ่งเน้นไปที่ "สองสาวที่รู้จักกัน" เป็นหลัก ขณะที่พวกเธอก็เรียนรู้สิ่งต่างๆ มากขึ้นเรื่อยๆ และความโรแมนติกของพวกเธอก็เบ่งบาน ในการวิจารณ์ตอนจบ บัลลาร์ดกล่าวว่าเรื่องราวนี้ "ค่อย ๆ เบ่งบานเป็นเรื่องราวความรัก" และเสริมว่าตอนจบของตอนนี้เป็นการแสดงสัญลักษณ์ เนื่องจากอาดาจิและชิมามุระไม่ได้นั่งข้างกัน "แต่พวกเขาดูใกล้ชิดกันมากขึ้นกว่าเมื่อก่อน" ในเดือนมกราคม 2021 Constance Sarantos จาก CBR กล่าวว่าซีรีส์นี้มีช่วงเวลาการสร้างสตอรีบอร์ดที่คล้ายคลึงกันกับซีรีส์ ฝ่าปริศนาตะลุยโลกเบื้องหลัง ซึ่งเน้นที่ "ช่วงเวลาอันใกล้ชิดและความเหงา"  ในเดือนเดียวกัน Ballad ได้เขียนบทวิจารณ์ซีรีส์อีกฉบับ โดยกล่าวว่าฤดูกาลแรก "จบลงด้วยคำถามมากกว่าคำตอบ" และหวังว่าฤดูกาลที่สองจะนำ "คำตอบที่เป็นรูปธรรมมากขึ้น" ในเดือนเดียวกัน Angelo Delos Trinos จาก CBR เรียกซีรีส์ดังกล่าวว่าเป็น "อนิเมะ Shoujo Ai (หรือที่เรียกว่า Girls' Love) ที่อบอุ่นหัวใจ" ซึ่งทำให้แนวยูริได้รับการยอมรับ และกล่าวว่าเป็นเรื่องน่าเสียดายที่ไม่ค่อยมีคนพูดถึงหรือ "แนวรักโรแมนติกของยูริโดยทั่วไป"

บทวิจารณ์เล่มแรกใน Publishers Weekly เรียกซีรีส์นี้ว่า "แปลกประหลาดและน่าดู" และรู้สึกว่าเป็นการทำตลาดกับกลุ่มผู้อ่านที่เป็นผู้ใหญ่ "อย่างอธิบายไม่ถูก" บทวิจารณ์ยังวิพากษ์วิจารณ์ตัวละครเหล่านี้ว่าเป็น "จินตนาการสำหรับผู้ใหญ่ที่บอบบาง" โดยไม่มีความซับซ้อน และสรุปโดยบอกว่าอาจดึงดูดผู้ชมที่เป็นวัยรุ่น แต่จะไม่น่าสนใจสำหรับผู้อ่านที่มีอายุมากกว่า

School Library Journal ได้จัดอันดับมังงะเรื่อง ระหว่างอาดาจิกับชิมามุระ (ฉบับปี พ.ศ. 2562) เล่มแรกให้เป็นหนึ่งในมังงะ 10 อันดับแรกของปี พ.ศ. 2564

หมายเหตุ